Referat af generalforsamling på Kvikmarkens Privatskole, onsdag d. 19/8 2020.

Referent Michael Hauberg-Zittlau

1. Valg af dirigent

Malene Møller Ruszkai blev valgt af forsamlingen.

Generalforsamlingen er lovligt indkaldt og er beslutningsdygtigt.

1. Bestyrelsens beretning for 2019 v/bestyrelsesformand, Claus Patuel Rasmussen

Generalforsamlingen her på skolen er som så meget andet i samfundet underlagt Covid19, så vi har flyttet placeringen af forsamlingen til august.

Årets lejrskoler og 9.kl. eksamener er blevet aflyst, dimissionen blev dog gennemført.

Det forgange år har derfor for bestyrelsens arbejde være business as usual og så alligevel slet ikke.

Bestyrelsen har haft blikket rettet mod skolens økonomi og mod en ny hjemmeside som fremstår moderne og indbydende.

Bestyrelsen har igen inviteret alle kontaktforældre til dialogmøde med bestyrelsen, vi har haft gode diskussioner om skolens værdier og hvordan de udmønter sig i dagligdagen.

Vi har arbejdet hen mod mulighederne for tilbygning og/eller ombygning af skolens fysiske rammer. Vi har i denne forbindelse godkendt udarbejdelsen af et skitseprojekt som der arbejdes videre med.

Situationen med Corona har ellers fyldt, med forholden sig til nye særlige retningslinjer. Skolens personale og ledelse fortjener al mulig ros for håndteringen af den særlige situation.

Vi har været nød til at lukke skoleboden som pga. de nye sundhedsmæssige retningslinjer ikke kan holdes åbent.

Spg. Fra salen:

Hvad arbejdede i videre med efter de afholdte dialogmøder? Det er et fortsat arbejde og fokus for bestyrelsen.

1. Skolelederens beretning vedr. det pædagogiske område v/Rikke Pazdecki

Den mundtlige beretning lægges i sit fulde omfang skriftligt på skolens hjemmeside efter generalforsamlingen, derfor tages der ikke referat af fremlæggelsen.

1. Forelæggelse af det reviderede regnskab for 2019 v/Claus Patuel Rasmussen

Revisionsprotokol, der var ingen væsentlige bemærkninger i denne.

Nøgletal i årsrapport, resultatopgørelsen, Statstilskuddet baseres på en uændret koblingsprocent i forhold til året før, Egenbetaling (forældrebetaling) er steget med 2%, herunder forældrebetaling i juli måned også i 9.kl.

Omkostninger til løn er steget fra 2018 til 2019, dette hænger blandt andet sammen med at pædagoger nu også er ansat som lærere når de arbejder i skoledelen. I note 6 viser lønomkostninger der er højere pga ansættelsen af ny pedel.

Resultatet viser et underskud på 178.000,-

Aktiver: fortsat faldende afskrivninger, fortsat afvikling af gæld.

Overskudsgrad er budgetteret med 2.-3% men resultater er negativ.

Soliditetsgrad er på 42,6 og er resultatet af opsparing gennem 2015 for at kunne gennemføre en større ombygning af skolen.

Årselever pr lærerårsværk: 11,5 vi er tæt på 12 som er den almindelige.

Balance: Faldet i aktiver skyldes afskrivninger.

Egenkapital er formindsket med underskuddet i 2019.

Spg. Fra salen Ingen spørgsmål

1. Forelæggelse af det vedtagne budget for 2020 v/Claus Patuel Rasmussen

Indtægter: der er budgetteret med 395 elever.

Udgifter: Der er en markant stigning i løn pga de nye ferielov med indfrysning af feriepenge.

Resultat: Vi budgetterer med et lille underskud som er konsekvensen af de nye ferielov.

1. Indkomne forslag

Der er ikke kommet indkomne forslag

1. Valg af bestyrelsesmedlemmer og suppleanter

Claus Patuel Rasmussen er på valg og modtager genvalg. Mandatet er på valg igen om 2,5 år

Ann-Louise Bergström er på valg og modtager genvalg. Mandatet er på valg igen om 2,5 år

Ingen fremmødte ønsker at stille op.

Claus Patuel Rasmussen genvælges.

Ann-Louise Bergström genvælges.

Valg af suppleanter

1. Suppleant: Irene Lauridsen
2. Suppleant: Grith Rasmussen
3. Eventuelt

Ingen punkter